《舍弟季子郊居观梅有作因用其韵自嘲书以示之》
明代·林大春

腊残春近忆郊坰，拟看梅花过小亭。世态定须愁冷落，良工应已愧丹青。

风飘雪片衣犹湿，月拥芳魂睡欲醒。却笑孤山林处士，未能闭户草玄经。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。